paragraph_text: Nakon studija ekonomije u Zagrebu od 1992. do 1997. godine, zapošljava se u Ministarstvu financija Republike Hrvatske. Prolazi put od vježbenice, preko stručne suradnice, do savjetnice. U rujnu 2004. godine postaje načelnicom Odjela za poslove nacionalnog fonda Ministarstva financija RH, da bi u svibnju 2005. godine bila imenovana pomoćnicom ministra financija Ivana Šukera (HDZ), te joj je povjereno vođenje Uprave za izvršavanje državnog proračuna. U to vrijeme Ivana Maletić još nije bila članicom ni jedne političke stranke.